«Nur Zholy Customs Service»

жауапкершілігі шектеулі

серіктестігі директорының

2023 жылғы «30» қараша

№ 30-нк бұйрығымен

бекітілген

**«Nur Zholy Customs Service»**

**жауапкершілігі шектеулі серіктестігінің**

**қызметкерлері үшін сыбайлас жемқорлыққа қарсы іс-қимыл жөніндегі нұсқаулық**

**1-тарау. Қолданылу саласы**

1. Осы Нұсқаулық Қазақстан Республикасының сыбайлас жемқорлыққа қарсы заңнамаға сәйкес әзірленді, сыбайлас жемқорлық бағытындағы іс-қимылдарды айқындайды, «Nur Zholy Customs Service» (бұдан әрі – нұсқаулық) жауапкершілігі шектеулі серіктестігінің қызметінде сыбайлас жемқорлық құқық бұзушылықтардың жолын кесу мақсатында сыбайлас жемқорлық сипатындағы жағдайлар туындаған жағдайда «Nur Zholy Customs Service» жауапкершілігі шектеулі серіктестігінің (бұдан әрі – серіктестік) қызметкерлерінің іс-қимыл тәртібін белгілейді.

**2 тарау. Негізгі ұғымдар**

2. Нұсқаулықта қолданылатын негізгі ұғымдар:

1) сыбайлас жемқорлық – жауапты мемлекеттік лауазымды атқаратын адамдардың, мемлекеттiк функцияларды орындауға уәкілеттік берілген адамдардың, мемлекеттік функцияларды орындауға уәкілеттік берілген адамдарға теңестiрiлген адамдардың, лауазымды адамдардың өздерінің лауазымдық (қызметтік) өкiлеттiктерін және соған байланысты мүмкiндiктерiн жеке өзi немесе делдалдар арқылы жеке өзіне не үшінші тұлғаларға мүлiктiк (мүліктік емес) игiлiктер мен артықшылықтар алу немесе табу мақсатында заңсыз пайдалануы, сол сияқты игiлiктер мен артықшылықтарды беру арқылы осы адамдарды параға сатып алу;

2) сыбайлас жемқорлыққа қарсы іс-қимыл – сыбайлас жемқорлыққа қарсы іс-қимыл субъектілерінің өз өкілеттіктері шегіндегі сыбайлас жемқорлықтың алдын алу, оның ішінде қоғамда сыбайлас жемқорлыққа қарсы мәдениетті қалыптастыру, сыбайлас жемқорлық құқық бұзушылықтарды жасауға ықпал ететін себептер мен жағдайларды анықтау және жою жөніндегі, сондай-ақ сыбайлас жемқорлық құқық бұзушылықтарды анықтау, жолын кесу, ашу және тергеп-тексеру және олардың салдарын жою жөніндегі қызметі;

3) коммерциялық пара беру – коммерциялық немесе өзге де ұйымда басқару функцияларын орындайтын тұлғаға ақшаны, бағалы қағаздарды немесе өзге де мүлікті заңсыз беру, сол сияқты оған өзінің қызметтік жағдайын пайдаланғаны үшін, сондай-ақ пара беруді жүзеге асыратын адамның мүддесі үшін қызметі бойынша жалпы қамқорлығы немесе жол бергені үшін мүліктік сипаттағы қызметтерді заңсыз көрсету;

4) мүдделер қақтығысы – жауапты мемлекеттік лауазымды атқаратын адамдардың, мемлекеттік функцияларды орындауға уәкілеттік берілген адамдардың, оларға теңестірілген адамдардың, лауазымды адамдардың жеке мүдделері мен олардың лауазымдық өкілеттіктері арасындағы қайшылық, мұндай жағдайда аталған адамдардың жеке мүдделері олардың өз лауазымдық міндеттерін орындамауына және (немесе) тиісінше орындамауына алып келуі мүмкін;

5) пара – мемлекеттік функцияларды орындауға уәкілеттік берілген адамның не оған теңестірілген адамның немесе жауапты мемлекеттік лауазымды атқаратын адамның не лауазымды адамның өзі немесе делдал арқылы өзі немесе басқа адамдар үшін пара берушінің пайдасына жасаған әрекеттері (әрекетсіздігі) үшін, егер мұндай әрекеттер (әрекетсіздік) мемлекеттік функцияларды орындауға уәкілеттік берілген адамның не оған теңестірілген адамның не ол лауазымдық жағдайына байланысты мұндай әрекеттерге (әрексіздікке), сол сияқты жалпы қамқорлыққа немесе жол беруге ықпал ете алатын болса, ақша, бағалы қағаздар, өзге де мүлік, мүлікке құқық немесе мүліктік сипаттағы пайда алуы;

6) параны бопсалау – адамның пара берушінің немесе ол өкілдік ететін адамдардың заңды мүдделеріне нұқсан келтіруі мүмкін әрекеттер жасау тәуекелімен пара талап етуі не құқық қорғау мүдделері үшін зиянды салдардың алдын алу мақсатында пара беруге мәжбүр болатын жағдайларды қасақана жасауы;

7) серіктестік басшылығы-директор және директордың орынбасарлары;

8) Сыбайлас жемқорлыққа қарсы қызмет – Қазақстан Республикасының Сыбайлас жемқорлыққа қарсы іс-қимыл агенттігі;

9) сыбайлас жемқорлық құқық бұзушылық – бұл үшін заңда әкімшілік немесе қылмыстық жауаптылық белгіленген, сыбайлас жемқорлық белгілері бар құқыққа қайшы, кінәлі түрдегі іс-әрекет (әрекет немесе әрекетсіздік).

**3-тарау. Жалпы ережелер**

3. Қазақстан Республикасында пара алу және беру жөніндегі іс-әрекеттер заңға қайшы келеді және оларды жасағаны үшін Қазақстан Республикасының Қылмыстық Кодексіне сәйкес қылмыстық жауаптылық көзделген.

4. Пара алу – әсіресе егер оны адамдар тобы жасаса немесе бопсалаумен бірге жүрсе, ең қауіпті лауазымдық қылмыстардың бірі, бұл лауазымды адамның заңды немесе заңсыз әрекеттері (әрекетсіздігі) үшін артықшылықтар мен пайда алуынан тұрады.

Пара беру – лауазымды адамды заңды немесе заңсыз іс-әрекеттер (әрекетсіздік) жасауға итермелеуге немесе параны берушінің пайдасына, оның ішінде жалпы қамқорлығы немесе қызмет бойынша жол берушілік үшін қандай да бір артықшылықтар беруге, алуға бағытталған қылмыс.

5. Серіктестік қызметкерлері мүдделер қақтығысын болдырмау немесе реттеу үшін қойылатын шектеулерді, тыйымдар мен талаптарды сақтауы, сыбайлас жемқорлық құқық бұзушылықтар жасауға итермелеу мақсатындағы өтініштер туралы Серіктестік басшылығына, комплаенс-офицерін және (немесе) серіктестік басшылығын хабарлауы, сондай-ақ сыбайлас жемқорлыққа қарсы іс-қимыл мақсатында өзге де міндеттерді сақтауы қажет.

Серіктестік қызметкерлеріне жалға алушылар, брокерлер, сыртқы экономикалық қызметке қатысушылар, уәкілетті мемлекеттік органдардың өкілдері, тауарларды, жұмыстар мен қызметтерді жеткізушілермен және олардың өкілдерімен келіссөздер және кездесулер өткізу кезінде пара беру туралы өтініш (тұспал) ретінде қабылдануы мүмкін сөздер мен сөз тіркестерінен бас тарту қажет.

Сонымен қатар жоғарыда көрсетілген адамдардан Серіктестік қызметкерлеріне немесе олардың туыстарына, жекжаттарына белгілі бір компанияға жеңілдіктер, қызметтер көрсету, немесе басқа әрекеттер қолдау көрсету туралы сұрауға тыйым салынады, олар да пара беру туралы өтініш ретінде қабылдануы мүмкін.

6. Белгілері бар жағдай туындаған кезде серіктестік қызметкерлеріне сыбайлас жемқорлық құқық бұзушылық және коммерциялық пара беру, сондай-ақ мүдделер қақтығысы:

1) өтініш білдірген азаматтар, сондай-ақ Серіктестіктің немесе оның құрылымдық бөлімшелерінің қызметін тексеруді жүзеге асыратын адамдар тарапынан ықтимал арандатушылықтарды болдырмау үшін:

қызметтік кабинеттерді, жұмыс орындарын және жеке заттарды қараусыз қалдырмау;

қызметтік кабинеттерді кілтпен жабу және олардың кілттерін басқа тұлғаларға бермеу;

келуші кеткеннен кейін жұмыс орнында немесе жеке заттарында қандай да бір бөгде заттар табылған жағдайда оларға қол тигізбеу, өз бетінше әрекет жасамау және бұл туралы Серіктестік басшылығына дереу хабарлау.

2) пара немесе коммерциялық пара ұсыну кезінде:

жалға алушылар, брокерлер, сыртқы экономикалық қызметке қатысушылар, уәкілетті мемлекеттік органдардың өкілдері, тауарларды, жұмыстар мен қызметтерді жеткізушілермен және олардың өкілдерімен пайда болуына жол бермеу мақсатында жалға алушылармен қарым-қатынас кезінде пара немесе коммерциялық пара беру жағдайлардың туындауына жол бермеу мақсатында:

пара алуға дайын деп қабылдануы мүмкін сөздерге жол бермей, өзін өте сақ, сыпайы ұстау;

диктофон болған жағдайда пара беру және/немесе коммерциялық пара беру туралы ұсынысты (жасырын) жазып алуға тырысу;

бұл факт жөнінде жоғарғы басшылыққа хабарлау;

Сыбайлас жемқорлыққа қарсы қызметіне немесе 1424 Call орталығына дайындалып жатқан қылмыс туралы жазбаша хабарлама немесе ауызша хабарлама жолдау.

3) мүдделер қақтығысын болдырмау үшін:

мүдделер қақтығысының кез-келген мүмкіндігіне мұқият болу;

мүдделер қақтығысының туындауының кез келген мүмкіндігін болдырмау жөнінде шаралар қабылдау;

серіктестіктің ішкі құжатына сәйкес тікелей басшының келісімі бойынша туындаған мүдделер қақтығысын еңсеру серіктестіктің лауазымды адамдары мен қызметкерлерінің мүдделер қақтығысын анықтау және реттеу жөнінде шаралар қабылдау.

**4-тарау. Серіктестік қызметкерлерінің сыбайлас жемқорлыққа қарсы ісқимыл жөніндегі әрекеттері.**

7. Сыбайлас жемқорлыққа тұспалдау жағдайы туындаған кезде Серіктестік қызметкерлері бұл туралы құрылымдық бөлімшесін және (немесе) комплаенс – офицерін, Серіктестік басшылығын, Сыбайлас жемқорлыққа қарсы қызметті хабардар етеді.

Сыбайлас жемқорлыққа қатысты өтініш (тұспал) туындаған жағдайда серіктестік қызметкерлері бұл туралы хабардар етед

Қызметкердің жоғарғы басшысы, Комплаенс – офицер және Серіктестік басшылығы Қазақстан Республикасының заңдарына сәйкес сыбайлас жемқорлық құқық бұзушылық туралы келіп түскен хабарлама бойынша шаралар қабылдауға міндетті.

8. Сыбайлас жемқорлық құқық бұзушылық фактісі туралы хабарлаған Серіктестік қызметкері Қазақстан Республикасының заңнамасына сәйкес мемлекеттің қорғауында болады және сыбайлас жемқорлыққа қарсы іс-қимыл жөніндегі уәкілетті орган айқындаған тәртіппен көтермеленеді.

9. Сыбайлас жемқорлыққа қарсы қызметке жіберілетін сыбайлас жемқорлық құқық бұзушылық және коммерциялық пара беру фактілері туралы өтініште мынадай мәліметтер болуы тиіс:

параны бопсалайтын немесе коммерциялық пара алуға мәжбүрлейтін адамның толық аты-жөні (бар болса) және атқаратын лауазымы;

бопсаланатын параның (коммерциялық параның) сомасы мен сипаты;

жасалуы үшін пара ұсынылатын немесе коммерциялық парамен сатып алынатын әрекеттің немесе әрекетсіздіктің сипаттамасы;

Сыбайлас жемқорлыққа қарсы қызметтің тиісті шаралар қабылдауы үшін маңызы бар өзге де мән-жайлар.

Өтінішке мүмкіндігінше сыбайлас жемқорлық құқық бұзушылық жасау немесе оны жасауға әрекет жасау фактісін растайтын қолда бар құжаттардың, хат-хабарлардың, аудио немесе бейне тіркемелердің көшірмелерін қоса беру қажет.

**5-тарау. Серіктестіктің қарамағындағылардың қызметкерлерінің сыбайлас жемқорлық құқық бұзушылықтары үшін басшылықтың жауаптылығы**

10. Серіктестіктің басшылығы бағынысты қызметкерлердің сыбайлас жемқорлық құқық бұзушылықтар жасауының алдын алу жөніндегі лауазымдық міндеттерін орындамағаны немесе тиісінше орындамағаны үшін Қазақстан Республикасының заңдарына сәйкес тәртіптік жауаптылықта болады.

11. Қазақстан Республикасының заңдарында тікелей көзделген жағдайларды қоспағанда, Серіктестіктің қызметкері заңды күшіне енген сот актісіне сәйкес одан әрі жұмыс істеу мүмкіндігін болдырмайтын сыбайлас жемқорлық құқық бұзушылық жасаған жағдайда, мұндай қызметкермен еңбек шарты Қазақстан Респпубликасы Еңбек кодексінің 52-бабы 1-тармағының 21) тармақшасына сәйкес, Серіктестіктің бастамасы бойынша бұзылуы мүмкін.