«Nur Zholy Customs Service»

жауапкершілігі шектеулі

серіктестігі директорының

2023 жылғы «01» желтоқсан

№ 34-нк бұйрығымен

бекітілген

**«Nur Zholy Customs Service»**

**жауапкершілігі шектеулі серіктестігінің**

**сыбайлас жемқорлыққа қарсы іс-қимыл саясаты**

**1-тарау. Жалпы ережелер**

1. Осы «Nur Zholy Customs Service» жауапкершілігі шектеулі серіктестігінің сыбайлас жемқорлыққа қарсы іс-қимыл саясаты (бұдан әрі – Саясат) «Сыбайлас жемқорлыққа қарсы іс-қимыл туралы» Қазақстан Республикасының Заңына және «Nur Zholy Customs Service» жауапкершілігі шектеулі серіктестігінің (бұдан әрі – Серіктестік) ішкі құжаттарына сәйкес әзірленді.

2. Осы Саясат мыналарды белгілейді:

1) сыбайлас жемқорлыққа қарсы іс-қимыл саласындағы мақсаттар мен міндеттер;

2) сыбайлас жемқорлыққа қарсы іс-қимылдың негізгі қағидаттары;

3) сыбайлас жемқорлыққа қарсы заңнамасының талаптары және оны орындау жөніндегі міндеттемелер;

4) сыбайлас жемқорлықтың алдын алу және оған қарсы іс-қимыл жөніндегі шаралар кешені;

5) осы Саясатты сақтау үшін жауапкершілік.

3. Осы Саясаттың негізгі мақсаты Серіктестікте комплаенс мәдениетін қалыптастыру, Серіктестіктің және оның лауазымды адамдары мен қызметкерлерінің мінез-құлықтың жоғары стандарттарына бейілділігі, бизнесті ашық және адал түрде жүргізу, іскерлік беделді нығайту және Серіктестікке деген сенімді арттыру болып табылады.

**2-тарау. Терминдер мен анықтамалар**

4. Бұл Саясатта келесі терминдер мен анықтамалар қолданылады:

1) сыбайлас жемқорлыққа қарсы заңнама – «Сыбайлас жемқорлыққа қарсы іс-қимыл туралы» Қазақстан Республикасының Заңы және сыбайлас жемқорлыққа қарсы іс-қимыл мәселелері бойынша өзге де нормативтік құқықтық актілер;

2) сыбайлас жемқорлыққа қарсы мониторинг – Серіктестіктің сыбайлас жемқорлыққа қарсы іс-қимыл бойынша Серіктестік қабылдайтын шаралардың тиімділігіне қатысты ақпаратты жинау, талдау және бағалау жөніндегі қызметі;

3) сыбайлас жемқорлыққа қарсы стандарттар – Серіктестік қызметінің оқшауланған саласы үшін белгіленген сыбайлас жемқорлықтың алдын алуға бағытталған ұсынымдар жүйесі;

4) сыбайлас жемқорлық тәуекелдерін ішкі талдау – Серіктестіктің сыбайлас жемқорлық құқық бұзушылықтар жасауға ықпал ететін себептер мен жағдайларды анықтау және зерделеу жөніндегі қызметі;

5) Серіктестікте басқару функцияларын орындайтын тұлға (бұдан әрі – Серіктестіктің лауазымды адамы) – Серіктестікте ұйымдық-өкімдік немесе әкімшілік-шаруашылық функцияларды тұрақты, уақытша немесе арнайы өкілеттік бойынша орындайтын адам;

6) корпоративтік әдеп пен мінез-құлық мәселелерін регламенттейтін құжат – корпоративтік мәдениетті дамытуға және Серіктестіктің беделін нығайтуға бағытталған құндылықтарды, мінез-құлықтың негізгі қағидаттары мен стандарттарын белгілейтін құжат;

7) мүдделер қақтығысы – жауапты мемлекеттік лауазымды атқаратын адамдардың, мемлекеттік функцияларды орындауға уәкілеттік берілген адамдардың, оларға теңестірілген адамдардың, лауазымды адамдардың жеке мүдделері мен олардың лауазымдық өкілеттіктері арасындағы қайшылық, мұндай жағдайда аталған адамдардың жеке мүдделері олардың өз лауазымдық міндеттерін орындамауына және (немесе) тиісінше орындамауына алып келуі мүмкін;

8) сыбайлас жемқорлық – Серіктестіктің лауазымды адамдарының өздерінің лауазымдық (қызметтік) өкiлеттiктерін және соған байланысты мүмкiндiктерiн жеке өзi немесе делдалдар арқылы жеке өзіне не үшінші тұлғаларға мүлiктiк (мүліктік емес) игiлiктер мен артықшылықтар алу немесе табу мақсатында заңсыз пайдалануы, сол сияқты игiлiктер мен артықшылықтарды беру арқылы осы адамдарды параға сатып алу;

9) сыбайлас жемқорлық құқық бұзушылық – бұл үшін заңда әкімшілік немесе қылмыстық жауаптылық белгіленген, сыбайлас жемқорлық белгілері бар құқыққа қайшы, кінәлі түрдегі іс-әрекет (әрекет немесе әрекетсіздік);

10) сыбайлас жемқорлық тәуекелі – сыбайлас жемқорлық құқық бұзушылықтарды жасауға ықпал ететін себептер мен жағдайлардың туындау мүмкіндігі;

11) сыбайлас жемқорлыққа қарсы іс-қимыл – Серіктестіктің өз өкілеттіктері шегінде сыбайлас жемқорлықтың алдын алу, оның ішінде Серіктестікте сыбайлас жемқорлыққа қарсы мәдениетті қалыптастыру, сыбайлас жемқорлық құқық бұзушылықтар жасауға ықпал ететін себептер мен жағдайларды анықтау және жою, сондай-ақ сыбайлас жемқорлық құқық бұзушылықтарды анықтау, жолын кесу, ашу және тергеу және олардың салдарын жою жөніндегі қызметі;

12) сыбайлас жемқорлықтың алдын алу – Серіктестіктің алдын алу шаралары жүйесін әзірлеу және енгізу жолымен сыбайлас жемқорлық құқық бұзушылықтар жасауға ықпал ететін себептер мен жағдайларды зерделеу, анықтау, шектеу және жою жөніндегі қызметі;

13) жұмыскерлер – Серіктестікпен еңбек қатынастарында тұрған жеке тұлғалар;

14) кандидаттар – Серіктестікте ұйымдастырушылық-өкімдік немесе әкімшілік-шаруашылық функцияларды орындауға байланысты лауазымға орналасуға үміткер болып табылатын адамдар;

15) жақын туыстар – ата-аналар (ата-ана), балалар, асырап алушылар, асырап алынғандар, ата-анасы бір және ата-анасы бөлек ағалы-інілер мен апалы-сіңлілер (аға-қарындастар), ата, әже, немерелер;

16) жекжаттар – ерлі-зайыптылардың (ерлі-зайыптылардың) ата-аналары мен балалары;

17) лауазымды адамның отбасы мүшелері – жұбайы (зайыбы), ата-анасы, балалары, оның ішінде кәмелетке толған балалары және асырауындағы және онымен тұрақты тұратын адамдар.

5. Осы Саясатта қолданылатын, бірақ ашылмаған ұйғарымдар ҚР заңнамасында, Жарғыда және серіктестіктің өзге де ішкі құжаттарында пайдаланылатын ұйғарымдарға сәйкес келеді.

**3-тарау. Жауапкершілік**

6. Осы Саясаттың мазмұнын әзірлеуге, тексеруге серіктестіктің Комплаенс-офицері жауапты болады.

7. Серіктестіктің лауазымды адамдары мен қызметкерлері (бұдан әрі – серіктестік қызметкерлері) сыбайлас жемқорлық құқық бұзушылықтар жасағаны үшін Қазақстан Республикасының заңнамасында белгіленген жауаптылықта болады.

8. Сыбайлас жемқорлық құқық бұзушылық жасағаны үшін тиісті жауапкершілік шаралары қолданылған серіктестік қызметкерлері серіктестікке материалдық залалды өтеуден босатылмайды.

9. Осы Саясат талаптарының орындалуына серіктестік қызметкерлері өз құзыреті шеңберінде жауапты болады.

10. Серіктестіктің қызметкерлері осы Саясатқа № 1 қосымшада көзделген нысан бойынша осы саясатты адал ұстануға өздерінің міндеттемелерін растайды.

11. Серіктестіктің қызметкерлері бағынысты қызметкерлердің сыбайлас жемқорлық құқық бұзушылықтар жасауының алдын алу жөніндегі лауазымдық міндеттерін орындамағаны немесе тиісінше орындамағаны үшін Қазақстан Республикасының заңдарына сәйкес тәртіптік жауаптылықта болады.

12. Лауазымды адамдар әкімшілік құқық бұзушылық туралы Қазақстан Республикасының Кодексінде көзделген кірістер мен мүлік туралы декларацияны ұсынбағаны немесе егер жасалған әрекетте қылмыстық жазаланатын іс-әрекеттің белгілері болмаса, мұндай декларацияларда толық емес, анық емес мәліметтерді ұсынғаны үшін жауаптылықта болады.

13. Серіктестіктің қызметкерлері Қазақстан Республикасының Сыбайлас жемқорлыққа қарсы заңнамасына сәйкес мемлекеттік қызметшілермен өзара іс қимыл жасау кезінде сыбайлас жемқорлық құқық бұзушылықтары үшін дербес жауапты болады.

**4-тарау. Сыбайлас жемқорлыққа қарсы іс-қимыл саласындағы мақсат пен міндеттер**

14. Серіктестікте сыбайлас жемқорлыққа қарсы іс қимылдың мақсаты атқаратын лауазымына қарамастан Серіктестіктің қызметкерлерін сыбайлас жемқорлық қызметіне тарту тәуекелін барынша азайту болып табылады.

15. Қойылған мақсатқа жету үшін осы саясат мынадай міндеттерді шешуді көздейді:

1) Серіктестіктің қызметкерлерінде кез келген сыбайлас жемқорлық көріністеріне нөлдік төзімділікті түсінуді қалыптастыру;

2) Серіктестікке және оның қызметкерлеріне қолданылуы мүмкін Қазақстан Республикасының Сыбайлас жемқорлыққа қарсы заңнамасының негізгі талаптарын жалпылау және түсіндіру;

3) Серіктестіктің қызметкерлері Қазақстан Республикасының Сыбайлас жемқорлыққа қарсы заңнамасын, осы саясатты сақтауын қамтамасыз ету, сондай-ақ сыбайлас жемқорлықтың алдын алу және оны болдырмау бойынша шаралар қабылдау;

4) сыбайлас жемқорлықтың алдын алуға және оған қарсы іс-қимылға, сыбайлас жемқорлық құқық бұзушылықтардың салдарын барынша азайтуға және (немесе) жоюға бағытталған сыбайлас жемқорлыққа қарсы шараларды әзірлеу және енгізу.

**5-тарау. Сыбайлас жемқорлыққа қарсы іс-қимылдың негізгі қағидаттары**

16. Серіктестікте сыбайлас жемқорлыққа қарсы іс-қимылдың негізгі қағидаттары:

1) сыбайлас жемқорлықтың кез келген көріністеріне нөлдік төзімділік – серіктестік өз қызметін жүзеге асыру кезінде кез келген нысандар мен көріністерде сыбайлас жемқорлықтан толық бас тарту қағидатын ұстанады.

Сыбайлас жемқорлықтың кез келген көріністеріне нөлдік төзімділік қағидаты серіктестіктің атынан немесе оның мүддесінде әрекет ететін серіктестіктің қызметкерлері үшін тікелей немесе жанама түрде, жеке өзі немесе қандай да бір делдалдық арқылы сыбайлас жемқорлық әрекеттеріне қатысуға қатаң тыйым салуды білдіреді;

2) жоғары басшылықтың міндеттемесі және «тонды жоғарыдан» белгілеу – Серіктестіктің Байқау кеңесі (ол болған кезде) сыбайлас жемқорлыққа төзбеушілік мәдениетін қалыптастыруда және Серіктестікте сыбайлас жемқорлықтың алдын алу және оған қарсы іс-қимыл жүйесін құруда шешуші рөл атқарады. Серіктестіктің Байқау кеңесінің мүшелері (ол болған кезде) және Серіктестік директоры сыбайлас жемқорлық көріністерінің кез келген нысандарына және барлық деңгейлерде бітіспес көзқарас туралы мәлімдеуге, осы қағиданы жеке мысалмен көрсетуге, сақтауға және іске асыруға тиіс;

3) қызметкерлердің тартылуы – Серіктестік өз қызметкерлерін Қазақстан Республикасының Сыбайлас жемқорлыққа қарсы заңнамасының ережелері туралы хабардар етеді және олардың сыбайлас жемқорлыққа қарсы стандарттар мен рәсімдерді қалыптастыруға және іске асыруға белсенді қатысуын құптайды;

4) жазаның сөзсіздігі – Серіктестік өзінің лауазымдық міндеттерін атқару кезінде сыбайлас жемқорлық құқық бұзушылықтар жасаған жағдайда атқаратын лауазымына, жұмыс өтіліне және өзге де жағдайларға қарамастан серіктестік қызметкерлерін жазалаудың сөзсіздігін мәлімдейді;

5) осы Саясаттың заңдылығы мен Қазақстан Республикасының заңнамасына және жалпы қабылданған нормаларға сәйкестігі – Серіктестік Қазақстан Республикасының Сыбайлас жемқорлыққа қарсы заңнамасын қатаң сақтайды;

6) сыбайлас жемқорлықтың алдын алу және оған қарсы іс-қимыл жөніндегі рәсімдердің пропорционалдығы – Серіктестік серіктестіктің, оның қызметкерлерінің Серіктестік қызметінде туындауы мүмкін сыбайлас жемқорлық тәуекелдеріне пропорционалды түрде сыбайлас жемқорлық қызметіне тарту ықтималдығын төмендетуге мүмкіндік беретін бақылау рәсімдерін әзірлейді және енгізеді;

7) Сыбайлас жемқорлыққа қарсы рәсімдердің тиімділігі – Серіктестік оларды іске асырудың қарапайымдылығын және елеулі нәтиже алуды қамтамасыз ететін рәсімдерді барынша ашық, айқын, орындалатын етуге ұмтылады. Серіктестік қолданыстағы бақылау рәсімдерінің тиімділігін бағалауды жүзеге асырады және тиімсіз болған жағдайда оларды жетілдіреді;

8) тиісті қарап-тексеру – Серіктестік іскерлік/еңбек қатынастарын бастау немесе жалғастыру туралы шешім қабылдағанға дейін олардың сенімділігі, сыбайлас жемқорлықтан бас тартуы және мүдделер қақтығысының болмауы тұрғысынан үшінші тұлғалар мен жұмысқа орналасуға кандидаттарды тексеруді жүзеге асырады;

9) мониторинг және бақылау – Серіктестік сыбайлас жемқорлық тәуекелдерінің жай-күйіне мониторингті жүзеге асырады, сыбайлас жемқорлықтың алдын алу және оған қарсы іс-қимыл бойынша енгізілген рәсімдердің сақталуын және олардың тиімділігін бақылайды;

10) өзара іс-қимыл және үйлестіру – Серіктестік Сыбайлас жемқорлыққа қарсы қызмет саласындағы серіктестіктің мемлекеттік органдарымен және үшінші тұлғаларымен өзара іс-қимылды және ынтымақтастықты, сондай-ақ сыбайлас жемқорлыққа қарсы іс-қимыл процесінде іс-қимылдарды үйлестіруді қамтамасыз етеді.

**6-тарау. Қазақстан Республикасының сыбайлас жемқорлыққа қарсы заңнамасының талаптары және оны орындау жөніндегі міндеттемелер**

17. Қазақстан Республикасының сыбайлас жемқорлыққа қарсы заңнамасына сәйкес, жауапкершілік көзделген сыбайлас жемқорлық қылмыстар/құқық бұзушылықтар мыналар болып табылады (бірақ аталғандармен шектелмейді):

1) лауазымды адам сеніп тапсырылған бөтен мүлікті иемдену немесе ысырап ету, егер бұл әрекеттер оның өзінің қызметтік жағдайын пайдалануына байланысты болса;

2) лауазымды адам жасаған қылмыстық жолмен алынған ақшаны және (немесе) өзге де мүлікті заңдастыру (жылыстату), егер бұл әрекет оның өзінің қызметтік жағдайын пайдалануына байланысты болса;

3) лауазымды адам жасаған экономикалық контрабанда, егер бұл әрекет өзінің қызметтік жағдайын пайдаланумен байланысты болса;

4) лауазымдық өкілеттіктерді теріс пайдалану, билікті немесе лауазымдық өкілеттіктерді асыра пайдалану;

5) кәсіпкерлік қызметке заңсыз қатысу;

6) пара алу, пара беру, пара беру делдалдығы;

7) қызметтік жалғандық;

8) қызметтегі әрекетсіздік;

9) билікті асыра пайдалану, билікті асыра пайдалану немесе әрекетсіздік;

10) алаяқтық;

11) жеке және заңды тұлғалардың заңсыз материалдық сыйақы беруі;

12) лауазымды тұлғаның заңсыз материалдық сыйақы алуы;

13) бұрын сыбайлас жемқорлық қылмыс жасаған адамдарды жұмысқа қабылдау.

18. Серіктестік, оның қызметкерлері сыбайлас жемқорлыққа қарсы заңнаманың нормаларын, сондай-ақ осы саясаттың қағидаттары мен талаптарын сақтауға міндетті. Осы саясатты іске асыру кезінде Серіктестік оның қызметкерлеріне тікелей немесе жанама түрде, жеке өзі немесе үшінші тұлғалар арқылы сыбайлас жемқорлық әрекеттеріне қатысуға, сондай-ақ:

1) пара беруді ұсыну, уәде беру немесе жүзеге асыру, яғни кез-келген адамды өзінің лауазымдық міндеттерін орынсыз орындауға ынталандыру ниетімен кез-келген қаржылық немесе басқа пайда/артықшылық беру немесе уәде беруге;

2) параны талап етуге, оны қабылдауға келісуге немесе қабылдауға, яғни өз міндеттерін тиісінше орындамағаны үшін кез-келген қаржылық немесе басқа пайда/артықшылық алуға немесе алуға келісуге;

3) қолданыстағы заңнамада көзделгендерді қоспағанда, төлемдерді ұсынуға, уәде етуге немесе жүзеге асыруға, мемлекеттік функцияларды орындауға уәкілеттік берілген адамдарға, сондай-ақ оларға теңестірілген адамдарға, оның ішінде шетелдік лауазымды адамдарға белгіленген рәсімдерді жеделдеткені немесе оңайлатқаны үшін сыйлықтар ұсынуға;

4) белгіленген процедураларды жеделдету немесе жеңілдету үшін төлемдер қолданылуы мүмкін деген күдік туындаған кезде үшінші тұлғаларға төлем ұсыну, уәде беру немесе жүзеге асыруға;

5) жеке пайда алу үшін Серіктестікке жұмысқа орналасуды ұсынуға, уәде беруге немесе қамтамасыз етуге (оның ішінде уақытша негізде);

6) үшінші тұлғалардың асыра немесе жалған төлемдерін қабылдауға немесе қабылдауға ықпал етуге;

7) Қазақстан Республикасының сыбайлас жемқорлыққа қарсы заңнамасының талаптарына және Серіктестіктің ішкі құжаттарына қайшы келетін сыйлықтар немесе қонақжайлылық белгілерін беруге немесе алуға тыйым салынатындығына негізделеді.

19. Серіктестіктің қызметкерлері өздерінің кәсіби қызметінде мынадай мінез құлық нормаларын қатаң сақтауға тиіс:

1) Қазақстан Республикасының заңнамасының және осы саясаттың талаптарын орындау;

2) іскерлік қатынастарда адал және әдепті болу, лауазымдық міндеттерді жүргізудің кез келген жосықсыз тәсілдерінен аулақ болу;

3) Серіктестіктің беделін түсіре алатын іс-әрекеттер жасауға жол бермеу;

4) Серіктестіктің қызметтік жағдайын, құпия және инсайдерлік ақпаратын, материалдық және материалдық емес активтерін жеке мақсатта пайдаланбау;

5) заңсыз әрекеттерге немесе олардың заңдылығы мен әдептілігіне күдік тудыруы мүмкін әрекеттерге жол бермеу;

6) әріптестерден сыбайлас жемқорлыққа қарсы жоғары құқықтық мәдениетті сақтауды қолдау және талап ету;

7) кәсіпкерлік қызметті және (немесе) табыс табумен байланысты өзге де қызметті жүзеге асыру барысында біреуге жәрдем көрсетуден бас тарту;

8) басқа қызметкерлерді сыбайлас жемқорлық құқық бұзушылықтар жасауға көндірмеу және мұндай әрекеттерді көтермелемеу;

9) мүдделер қақтығысы болған кезде лауазымдық міндеттерді жүзеге асырмау;

10) Серіктестіктің жетекшілік ететін құрылымдық бөлімшелерінде сыбайлас жемқорлыққа қарсы мәдениетті қалыптастыру бойынша жұмыс жүргізу;

11) олардың жақын туыстары, жұбайы (зайыбы) және (немесе) жекжаттары атқаратын лауазымдарға тікелей бағынысты лауазымдарды атқармауға, сондай-ақ жақын туыстарының, жұбайының (зайыбының) және (немесе) жекжаттарының тікелей бағынысындағы лауазымдарды атқармауға.

Осы тармақшаның талаптарын бұзатын қызметкерлері, егер олар көрсетілген бұзушылық анықталған сәттен бастап үш ай ішінде оны өз еркімен жоймаса, осындай бағыныстылықты болдырмайтын лауазымдарға ауыстырылуға жатады, ал мұндай ауыстыру мүмкін болмаған кезде осы қызметкерлердің бірі лауазымнан босатылуға немесе Басқару функцияларынан өзге де босатылуға жатады.

20. Лауазымды тұлғалар мен олардың жұбайлары кірістері мен мүлкі туралы декларацияларды Қазақстан Республикасының салық заңнамасында көзделген нысан бойынша, тәртіппен және мерзімдерде табыс етеді.

Есепті күнтізбелік жыл ішінде Қазақстан Республикасының салық заңнамасында айқындалған мүлікті сатып алған жағдайда лауазымды адамдар мен олардың жұбайлары кірістер мен мүлік туралы декларацияда көрсетілген мүлікті сатып алуға арналған шығыстарды жабу көздері туралы мәліметтерді көрсетеді.

21. Серіктестік қызметкерлері міндетті:

1) Серіктестік мүддесінде немесе атынан сыбайлас жемқорлық құқық бұзушылықтар жасаудан және (немесе) жасауға қатысудан қалыс қалуға;

2) басқалардың мүддесі үшін немесе серіктестік атынан сыбайлас жемқорлық құқық бұзушылық жасауға немесе жасауға қатысуға дайын болуы ретінде түсіндірілуі мүмкін мінез-құлықтан аулақ болу;

3) қызметкердің мүдделер қақтығысының туындау мүмкіндігі немесе туындауы туралы тікелей басшыға хабарлау. Өз іс-әрекеттерінің дұрыстығына немесе кез келген басқа мінез-құлық нормаларына күмән туындаған кезде Серіктестіктің лауазымды адамдары мен қызметкерлері Серіктестіктің Комплаенс-офицеріне жүгіне алады.

**7-тарау. Сыбайлас жемқорлықтың алдын алу және оған қарсы іс-қимыл жөніндегі шаралар кешені**

22. Серіктестік қызметінің кейбір салаларында сыбайлас жемқорлық тәуекелі туындауы мүмкін. Мұндай аймақтар мыналарды қамтиды, бірақ олармен шектелмейді:

1) үшінші тұлғаларды тарту және үшінші тұлғаларға төлемдерді жүзеге асыру;

2) сыйлықтар және өкілдік шығындар;

3) саяси қызметке қатысу;

4) жауапты мемлекеттік лауазымды атқаратын адамдарға, мемлекеттік функцияларды жүзеге асыруға уәкілеттік берілген адамдарға, сондай-ақ оларға теңестірілген адамдарға төлемдер;

5) демеушілік және қайырымдылық көмек көрсету;

6) персоналды басқару.

**7.1 Үшінші тұлғаларды тарту және үшінші тұлғаларға төлемдерді жүзеге асыру**

23. Серіктестік үшінші тұлғаларды тартудан және Қазақстан Республикасының сыбайлас жемқорлыққа қарсы заңнамасының, осы саясаттың қағидаттары мен талаптарын бұзатын немесе серіктестік үшін іскерлік беделін жоғалту қаупін тудыратын серіктестермен бірлескен кәсіпорындарға қатысудан бас тартады.

24. Үшінші тұлғалармен іскерлік ынтымақтастықты бастау немесе жалғастыру немесе бірлескен кәсіпорынға қатысу туралы шешім қабылдағанға дейін Серіктестіктің үшінші тұлғаларды тартуға бастамашы болған тиісті құрылымдық бөлімшелері:

1) Қазақстан Республикасының Мемлекеттік сатып алу саласындағы заңнамасында белгіленген рәсімдерді сақтауға;

2) мынадай рәсімдерді (қоса алғанда, бірақ олармен шектелмей) жүргізу арқылы сыбайлас жемқорлықтың кез келген көріністеріне бірлескен кәсіпорындар бойынша үшінші тұлғалар мен әріптестердің мониторингін жүзеге асыруға:

- өзінің Сыбайлас жемқорлыққа қарсы саясаты мен рәсімдерінің болуын тексеру, осы саясаттың талаптарын сақтауға және сыбайлас жемқорлыққа қарсы іс-қимыл саласындағы өзара ынтымақтастықты жүзеге асыруға дайын болу;

- іскерлік беделді және мүдделер қақтығысының жоқтығын тексеру;

- жалған кәсіпкерлік, сенімділік, салықтық және өзге де берешектің бар-жоғын тексеру;

3) жасалатын мәмілелерге нысаны мен мазмұны осы Саясатқа № 1 қосымшада келтірілген сыбайлас жемқорлыққа қарсы ескертпені енгізуге;

4) бірлескен кәсіпорындар бойынша үшінші тұлғалар мен серіктестерді осы саясаттың қағидаттары мен талаптары туралы хабардар етуге тиіс.

25. Серіктестік үшінші тұлғалардың және бірлескен кәсіпорындар бойынша серіктестердің сыбайлас жемқорлыққа қарсы саясат пен рәсімдерді, сондай-ақ мінез-құлық стандарттарын қабылдауын құптайды.

**7.2 Сыйлықтар және өкілдік шығыстар**

26. Серіктестік іскерлік сыйлықтармен алмасуды және өкілдік шығыстарды, оның ішінде іскерлік қонақжайлылықты жүзеге асыруды бизнесті жүргізудің қажетті бөлігі және жалпы қабылданған іскерлік практика деп таниды.

Серіктестік іскерлік сыйлықтар мен іскерлік қонақжайлылық шығындарына қатысты адалдық пен ашықтық ахуалын көтермелейді.

27. Іскерлік сыйлықтармен алмасу және өкілдік шығыстарды, оның ішінде үшінші тұлғалармен серіктестіктің іскерлік қонақжайлылығын жүзеге асыру мынадай өлшемшарттарға жауап беруі тиіс:

1) ҚР қолданыстағы заңнамасының нормаларына, өкілдік шығыстар мәселелері бойынша Серіктестіктің ішкі құжаттарына толық сәйкес келу;

2) ақылға қонымды негізделген, пропорционалды болу, қолма-қол немесе қолма-қол ақшасыз ақша қаражаты, бағалы қағаздар, бағалы металдар болып табылмау және ақша қаражатының өзге де түрлерін немесе баламаларын көрсетпеу, сондай-ақ сән-салтанат заты болып табылмау;

3) қызмет, әрекет, әрекетсіздік, жол бермеу, қамқоршылық, құқықтар беру, мәміле, келісім, лицензия, рұқсат және т. б. туралы белгілі бір шешім қабылдау немесе алушыға өзге де заңсыз немесе этикалық емес мақсатта ықпал ету әрекеті үшін жасырын сыйақы ұсынбау;

4) Серіктестік, оның лауазымды тұлғалары мен қызметкерлері үшін іскерлік беделін жоғалтуға әкеп соғуы мүмкін тәуекел туғызбау.

28. Серіктестік жүзеге асыратын мемлекеттік сатып алудың кез келген әлеуетті қатысушысынан сыйлықтар мен қонақжайлылық белгілерін қабылдауға тыйым салынады. Іскерлік сыйлыққа немесе іс-шараға осы Саясаттың талаптарына сәйкес күмән туындаған кезде Серіктестіктің лауазымды адамына немесе қызметкеріне Серіктестіктің тікелей басшысымен немесе Комплаенс-офицерімен кеңесу керек.

29. Лауазымды адам мен оның отбасы мүшелері, егер мұндай іс-әрекеттер лауазымды адамның қызметтік өкілеттігіне кіретін болса, оларды ұсынған адамдардың пайдасына іс-әрекеттері (әрекетсіздігі) үшін материалдық сыйақы, сыйлықтар немесе қызметтер алуға құқылы емес немесе лауазымды адам өзінің қызметтік жағдайына байланысты мұндай әрекеттерге (әрекетсіздікке)ықпал ете алады.

Лауазымды адамның және (немесе) оның отбасы мүшелерінің шотына олар білмей түскен ақша, сондай-ақ олар Қазақстан Республикасының Сыбайлас жемқорлыққа қарсы заңнамасын бұза отырып алған қаражат олар анықталғаннан кейін екі аптадан аспайтын мерзімде республикалық бюджетке аударылуға жатады, мұндай қаражаттың түсу мән-жайлары туралы тиісті мемлекеттік кіріс органына түсініктеме беріледі.

Лауазымды адамның және (немесе) оның отбасы мүшелерінің хабарынсыз келіп түскен, сондай-ақ олар Қазақстан Республикасының Сыбайлас жемқорлыққа қарсы заңнамасын бұза отырып алған сыйлықтар Мемлекеттік мүлікті басқару жөніндегі уәкілетті органға сыйлық алған күннен бастап не лауазымды адамға сыйлық алғаны туралы белгілі болған күннен бастап күнтізбелік жеті күн ішінде өтеусіз берілуге тиіс, ал лауазымды адамға сол мән-жайларда адамға көрсетілетін қызметтер қызмет көрсетілген күннен бастап күнтізбелік жеті күн ішінде не лауазымды адамға қызмет көрсету туралы белгілі болған күннен бастап республикалық бюджетке ақша аудару жолымен төленуге тиіс.

Сыйлықты мемлекеттік мүлікті басқару жөніндегі уәкілетті органға берген лауазымды адам Жоғары тұрған лауазымды адамды хабардар ете отырып, оны мемлекеттік мүлікті басқару жөніндегі уәкілетті органмен жасалатын сатып алу-сату шарты негізінде «Қазақстан Республикасындағы бағалау қызметі туралы» Қазақстан Республикасының Заңына сәйкес айқындалған құн бойынша сатып алуға құқылы.

**7.3 Саяси қызметке қатысу**

30. Серіктестік жария лауазымды адамдардың немесе өзге де тұлғалардың Серіктестік қызметін сақтауға немесе кеңейтуге ықпал ететін шешімдер қабылдауына, немесе егер мұндай қатысу осындай ықпал ету әрекеті ретінде қабылдануы мүмкін болса, тікелей немесе жанама мақсатпен саяси қызметке қатыспайды.

31. Серіктестік өз қызметінде артықшылық алу немесе сақтау мақсатында саяси партияларды, қоғамдық бірлестіктерді қаржыландыруды дербес немесе өзінің лауазымды адамдары мен қызметкерлері арқылы жүзеге асырмайды.

32. Серіктестіктің қызметкерлері Қазақстан Республикасының қолданыстағы заңнамасына сәйкес құрылған қоғамдық бірлестіктерге, сондай-ақ мақсаты Серіктестік үшін өз қызметінде артықшылық алу немесе сақтау болып табылмайтын Халықаралық қоғамдық бірлестіктерге қатысуға құқылы.

33. Серіктестіктің қызметкерлеріне қоғамдық бірлестіктерге қатысқан кезде Серіктестік үшін өз қызметінде артықшылық алу немесе сақтау мақсатында Серіктестік атынан төлемдер ұсынуға, беруге, уәде беруге немесе жасауға, мүлік енгізуге, сыйлықтар беруге және т.б. тыйым салынады.

34. Серіктестіктің қызметкерлері қоғамдық бірлестіктерге қатысқаны үшін Қазақстан Республикасының қолданыстағы заңнамасына сәйкес дербес жауапты болады.

**7.4 Жауапты мемлекеттік лауазымды атқаратын адамдарға, мемлекеттік функцияларды жүзеге асыруға уәкілетті адамдарға, сондай-ақ оларға теңестірілген адамдарға, оның ішінде шетелдік лауазымды адамдарға төлем жасау**

35. Серіктестік жауапты мемлекеттік лауазымды атқаратын адамдар, мемлекеттік функцияларды орындауға уәкілеттік берілген адамдар, сондай-ақ оларға теңестірілген адамдар, оның ішінде шетелдік лауазымды адамдар, олардың жақын туыстары үшін Серіктестіктің коммерциялық артықшылық алуы мақсатында кез келген шығыстарды, оның ішінде көлікке, тұруға, тамақтануға, ойын-сауыққа, PR-науқанға және т. б. шығыстарды дербес немесе өзінің қызметкерлері арқылы төлеуді немесе олардың Серіктестік есебінен өзге де пайда алуын жүзеге асырмайды.

36. Серіктестік ақпараты мен мөлшері ашық қолжетімділікте болатын мемлекеттік қызметтер үшін ресми алымдарды қоспағанда, рәсімділікті оңайлатуы үшін тікелей немесе өз қызметкерлері арқылы сыйақы төлеуді жүзеге асырмайды.

**7.5 Демеушілік және қайырымдылық көмек көрсету**

37. Серіктестік Қазақстан Республикасының заңнамасына сәйкес Серіктестіктің ішкі құжаттарында көзделген жағдайларда қайырымдылық (демеушілік) көмек көрсете алады.

38. Серіктестік қызметкерлерге өз атынан қайырымдылық және/немесе демеушілік көмек көрсетуге тыйым салмайды.

**7.6 Персоналды басқару**

39. Серіктестік кадрлық шешімдер қабылдау кезінде объективтілік пен адалдық қағидаттарын ұстанады. Жұмыскерлерді жұмысқа қабылдау, бағалау, жылжыту және жұмыстан шығару кезінде сыбайлас жемқорлық тәуекелдерін болдырмау мақсатында Серіктестік:

1) персоналды іріктеу және жұмысқа қабылдау кезінде рәсімдерді ашық түрде жүргізеді және лауазымның тиісті біліктілік талаптарына сәйкестігін тексереді;

2) еңбек қатынастарын бастау немесе жалғастыру туралы шешім қабылдағанға дейін жұмысқа орналасуға кандидаттарды олардың сенімділігі мен мүдделер қақтығысының болмауы тұрғысынан тексеруді жүзеге асырады;

3) өзінің негізгі қызмет көрсеткіштері мен кәсіби жетістіктерінің нәтижелілігіне қарай персоналдың қызметін бағалауды және сыйақы төлеуді жүргізеді;

4) жұмыскердің іскерлік қасиеттері мен біліктілігін негізге ала отырып жоғары тұрған лауазымға жылжыту туралы шешім қабылдайды;

5) жұмыскермен еңбек қатынастарын бұзу рәсімін Қазақстан Республикасының заңнамасында және Серіктестіктің ішкі құжаттарында көзделген негіздер бойынша жүзеге асырады.

40. Қылмыстық жазаланатын іс-әрекет немесе әкімшілік құқық бұзушылық белгілері болмаған жағдайларда Серіктестіктің лауазымды адамдарының сыбайлас жемқорлыққа қарсы шектеулерді сақтамауы олардың өкілеттіктерін тоқтату үшін негіз болып табылады.

**7.7 Мүдделер қақтығысының алдын алу және шешу**

41. Мүдделер қақтығысын басқару сыбайлас жемқорлыққа қарсы маңызды тетіктердің бірі болып табылады. Серіктестік мүдделер қақтығысына байланысты тәуекелдерді іске асырудың алдын алуға және оларды реттеуге көп көңіл бөледі.

42. Серіктестіктің қызметкерлері өздерінің қызметтік міндеттерін орындау кезінде Серіктестіктің мүдделерін басшылыққа алуға және олардың жеке мүдделері Серіктестіктің мүдделеріне қайшы келетін жағдайлардан немесе ахуалдардан аулақ болуға міндетті. Мүдделер қақтығысы (немесе оның туындау мүмкіндігі) туындаған жағдайда Серіктестіктің қызметкерлері бұл ақпаратты Серіктестіктің тікелей басшысының немесе Комплаенс-офицерінің назарына жазбаша нысанда жеткізуге міндетті.

43. Серіктестіктің Байқау кеңесінің төрағасы (ол болған кезде) немесе Серіктестіктің директоры қызметкерлердің өтініштері бойынша немесе басқа көздерден ақпарат алған кезде Серіктестіктің лауазымды адамдары мен қызметкерлерінің мүдделерінің қақтығысын анықтау және реттеу жөніндегі саясатқа сәйкес тиісті ден қою шараларын уақтылы қабылдауға міндетті.

**7.8 Сыбайлас жемқорлық тәуекелдерін сәйкестендіру және бағалау**

44. Серіктестік жыл сайын сыбайлас жемқорлық тәуекелдерін сәйкестендіреді, бағалауды жүргізеді, сондай-ақ оларды барынша азайту жөніндегі шараларды әзірлейді.

45. Сыбайлас жемқорлық тәуекелдерін сәйкестендіру мен бағалаудың мақсаты сыбайлас жемқорлыққа қарсы заңнаманы сақтамау тәуекелдеріне ұшыраған және Серіктестіктің қызметкерлерінің жеке пайда алу мақсатында да, Серіктестіктің пайда алу мақсатында да сыбайлас жемқорлық құқық бұзушылықтар жасау ықтималдығы жоғары Серіктестіктің қызмет түрлері мен бизнес-процестерін анықтау болып табылады.

46. Сыбайлас жемқорлық тәуекелдерін сәйкестендіру, бағалау сыбайлас жемқорлыққа қарсы мониторинг және сыбайлас жемқорлық тәуекелдерін ішкі талдау негізінде жүргізіледі.

Сыбайлас жемқорлыққа қарсы мониторинг мынадай шараларды қамтиды, бірақ олармен шектелмейді:

1) сыбайлас жемқорлықты (сыбайлас жемқорлық факторларын) көрсету үшін себептер мен жағдайлар жасауға ықпал ететін ережелердің болуы тұрғысынан бекітуге шығарылатын Серіктестіктің ішкі құжаттарын келісу және оларды жою жөнінде ұсыныстар әзірлеу;

2) Серіктестіктің ішкі құжаттарын жедел сәйкестендіру мақсатында Қазақстан Республикасының сыбайлас жемқорлыққа қарсы заңнамасының мониторингі;

3) Серіктестіктің қызметкерлері тарапынан сыбайлас жемқорлық көріністері фактілері бойынша жеке және заңды тұлғалардың өтініштерінің статистикасын зерделеу;

4) бұқаралық ақпарат құралдарындағы жарияланымдардың мониторингі.

Серіктестіктің құрылымдық бөлімшесінің қызметі сыбайлас жемқорлық тәуекелдерін ішкі талдау объектісі болып табылады және мыналарды қамтиды:

1) іске асыру кезінде сыбайлас жемқорлық құқық бұзушылықтар туындауы ықтимал бизнес-процестің «сыни нүктелерін» анықтау;

2) сыбайлас жемқорлық схемаларының сипаттамасы:

Серіктестік немесе оның жекелеген қызметкерлері сыбайлас жемқорлық құқық бұзушылық жасаған кезде алуы мүмкін пайда немесе артықшылық сипаттамасы;

сыбайлас жемқорлық құқық бұзушылық жасау үшін «түйінді» болып табылатын Серіктестіктегі лауазымдар;

сыбайлас жемқорлық төлемдерін жүзеге асырудың ықтимал нысандары;

3) ішкі бақылау рәсімдерінің болуын немесе болмауын анықтау, қолданыстағы бақылау рәсімдерінің тиімділігін бағалау.

47. Кез келген сыбайлас жемқорлық схемасы үшін тәуекелге төзімділіктің нөлдік деңгейі қабылданды және әрбір жағдайда Серіктестік ішкі талдау нәтижелері бойынша анықталған сыбайлас жемқорлық тәуекелдерін барынша азайту жөніндегі шараларды әзірлейді.

**7.9 Сыбайлас жемқорлыққа қарсы стандарттарды әзірлеу, сыбайлас жемқорлыққа қарсы мәдениетті қалыптастыру**

48. Серіктестік мақсаты қызметтің оқшауланған саласында сыбайлас жемқорлықтың алдын алуға бағытталған ұсынымдар жүйесін белгілеу болып табылатын сыбайлас жемқорлыққа қарсы стандарттарды әзірлейді.

Сыбайлас жемқорлыққа қарсы стандарттар Серіктестіктің ішкі құжаттарын әзірлеу кезінде ескеріледі.

49. Сыбайлас жемқорлыққа қарсы стандарттарды әзірлеу міндеттері:

1) Серіктестікте жұмыс істейтін адамдарда сыбайлас жемқорлыққа қарсы тұрақты мінез-құлықты қалыптастыру;

2) сыбайлас жемқорлық көріністерін уақтылы анықтау және олардың жағымсыз салдарын болдырмау.

50. Серіктестікте сыбайлас жемқорлыққа қарсы мәдениетті қалыптастыру білім беру, ақпараттық және ұйымдастырушылық сипаттағы шаралар кешені арқылы жүзеге асырылады.

51. Серіктестік қызметкерлерін оқытуды қоса алғанда, сыбайлас жемқорлыққа қарсы қолданылатын заңнаманың, осы саясаттың және сыбайлас жемқорлыққа қарсы іс-қимыл саласындағы өзге де ішкі құжаттардың қағидаттары мен нормаларын ақпараттандыру және түсіндіру жөніндегі іс-шараларды жүзеге асырады.

52. Серіктестік оның барлық қызметкерлерінің сыбайлас жемқорлыққа қарсы саясат пен рәсімдерді қалыптастыруға белсенді қатысуын құптайды.

**7.10 Сыбайлас жемқорлық құқық бұзушылықтар туралы хабарламалар**

53. Егер Серіктестікте Серіктестіктің қызметкері жасаған сыбайлас жемқорлық құқық бұзушылық орын алғаны туралы қандай да бір куәлік болса, бұл туралы Серіктестіктің өзінің тікелей немесе жоғары тұрған басшысына және (немесе) Комплаенс-офицеріне дереу хабарлау қажет.

54. Серіктестікте сыбайлас жемқорлық құқық бұзушылықтар туралы барлық хабарламалар бойынша ақылға қонымды мерзімде Серіктестіктің тиісті құрылымдық бөлімшелерінің қатысуымен тексеру немесе қызметтік тергеу жүргізіледі.

55. Егер қызметтік тергеп-тексеру нәтижелері бойынша сыбайлас жемқорлық фактісі анықталған жағдайда, еңбек қатынастарын бұзуға және материалдарды тиісті уәкілетті мемлекеттік органдарға беруге дейін сыбайлас жемқорлықтың кез келген көріністеріне нөлдік төзімділік қағидатын негізге ала отырып, түзету шараларын қабылдау, сондай-ақ бақылау рәсімдерін жетілдіру тергеп-тексерудің аяқталуы болып есептеледі.

56. Серіктестік сыбайлас жемқорлыққа қарсы іс-қимыл саласындағы уәкілетті мемлекеттік органдармен және ұйымдармен, үшінші тұлғалармен қағидат, өзара іс-қимыл негізінде:

1) сыбайлас жемқорлық белгілері бар бұзушылықтар жасалған жағдайлар туралы хабардар ету;

2) сыбайлас жемқорлық белгілері бар бұзушылықтарға тергеп-тексеру жүргізу кезінде жәрдемдесу;

3) сыбайлас жемқорлыққа қарсы заңнаманы сақтау және сыбайлас жемқорлықтың алдын алу және оған қарсы іс-қимыл жөніндегі бірлескен іс-шараларды әзірлеу мәселелері бойынша Серіктестіктің қызметіне тексеру жүргізу кезінде үйлестіру;

4) сыбайлас жемқорлыққа қарсы заңнама мәселелеріне байланысты уәкілетті мемлекеттік органдар мен ұйымдардың сұрау салулары бойынша кеңестерге (кездесулерге) қатысу/түсініктемелер беру мақсатында қызметтеседі.

«Nur Zholy Custom Service»

жауапкершілігі шектеулі серіктестігінің

сыбайлас жемқорлыққа қарсы

іс-қимыл саясатына

1-қосымша

Осы нысанды Қазақстан Республикасының Сыбайлас жемқорлыққа қарсы заңнамасын және «Nur Zholy Custom Service» жауапкершілігі шектеулі серіктестігінің сыбайлас жемқорлыққа қарсы іс-қимыл саясатын (бұдан әрі – Саясат) адал ұстануға және мүлтіксіз сақтауға міндеттенетініңізді растау үшін пайдаланыңыз.

Осы құжат еңбек және/немесе лауазымдық міндеттерін атқарған сәттен бастап «Nur Zholy Custom Service» жауапкершілігі шектеулі серіктестігі (бұдан әрі – Серіктестік) қызметкерінің жеке ісінде сақталады.

Растау

Тиісті ұяшықтарды белгілеңіз:

□ Мен Серіктестіктің саясатымен танысқанымды растаймын;

□ Мен Қазақстан Республикасының Сыбайлас жемқорлыққа қарсы заңнамасында, Серіктестіктің саясатында белгіленген талаптарды қатаң сақтауға міндеттенемін;

□ Мен Қазақстан Республикасының Сыбайлас жемқорлыққа қарсы заңнамасын, Серіктестіктің саясатын бұзған жағдайда мені Қазақстан Республикасының заңнамасында белгіленген тәртіпте жауапқа тартуы, оның ішінде атқаратын қызметімнен босатуы мүмкін екендігі туралы хабардар етілдім.

Мұнда қол қойыңыз:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Аты-жөні, лауазымы

«Nur Zholy Custom Service»

жауапкершілігі шектеулі серіктестігінің

сыбайлас жемқорлыққа қарсы

іс-қимыл саясатына

2-қосымша

Сыбайлас жемқорлыққа қарсы іс-қимыл

1.1. Осы Шарт бойынша өз міндеттемелерін орындаған кезде Тараптар кез келген заңсыз пайданы алу немесе басқа да жөнсіз мақсаттарда қандай да бір тұлғалардың әрекеттеріне немесе шешімдеріне ықпал ету үшін оларға тікелей немесе жанама түрде төлем жасамайды, төлемді ұсынбайды және ақша қаражатын немесе құндылықтарды төлеуге жол бермейді.

1.2. Осы Шарт бойынша өз міндеттемелерін орындау кезінде Тараптар пара беру/алу, коммерциялық пара беру сияқты осы Шарттың мақсаттары үшін қолданылатын заңнамамен сараланатын іс-әрекеттерді, сондай-ақ қолданылатын заңнаманың және Қылмыстық жолмен алынған кірістерді заңдастыруға (жылыстатуға) қарсы іс-қимыл туралы халықаралық актілердің талаптарын бұзатын іс-әрекеттерді жүзеге асырмайды.

1.3. Осы Шарт Тараптарының әрқайсысы екінші Тараптың өкілдерін қандай да бір жолмен, оның ішінде ақшалай сомалар, сыйлықтар беру, олардың атына жұмыстарды (көрсетілетін қызметтерді) өтеусіз орындау жолымен және қызметкерді белгілі бір тәуелділікке салатын және осы қызметкердің оны ынталандыратын пайдасына қандай да бір іс-әрекеттерді орындауын қамтамасыз етуге бағытталған басқа да тәсілдермен ынталандырудан бас тартады.

1.4. Егер Тарап сыбайлас жемқорлыққа қарсы қандай да бір талаптардың бұзылуы орын алды немесе орын алуы мүмкін деп күдіктенсе, тиісті Тарап бұл туралы екінші Тарапты жазбаша хабардар етуге міндеттенеді.

1.5. Жазбаша хабарламада Тарап осы шарттардың кез келген ережелерін контрагенттің бұзуы орын алған немесе орын алуы мүмкін, қолданыстағы заңнамада белгіленген әрекеттерде көрсетілген фактілерге сілтеме жасауға немесе материалдарды сенімді түрде растауға немесе беруге міндетті. Пара беру немесе алу, коммерциялық пара алу, сондай-ақ ақшаны жылыстатуға қарсы күрес жөніндегі қолданыстағы заңнама мен халықаралық актілердің талаптарын бұзатын әрекеттер.

1.6. Осы Келісімнің Тараптары сыбайлас жемқорлықтың алдын алу бойынша рәсімдердің жүргізілгенін мойындайды және олардың сақталуын бақылайды. Бұл ретте Тараптар сыбайлас жемқорлық әрекеттерге қатысы болуы мүмкін контрагенттермен іскерлік қарым-қатынас тәуекелін барынша азайтуға, сондай-ақ сыбайлас жемқорлықтың алдын алу мақсатында бір-біріне өзара көмек көрсетуге негізделген күш-жігерін салады. Тараптар сыбайлас жемқорлық қызметке Тараптарды тарту тәуекелдерін болдырмау мақсатында тексерулер жүргізу рәсімдерінің орындалуын қамтамасыз етуге міндеттенеді.